2.   כתב תביעה למזונות
בבית-הדין הרבני האזורי

ב_________                                                                                                  תיק מס'_________
בעניין:

1. ______________________




2. ______________________




התובע 2 באמצעות אימו




אפוטרופסותו הטבעית שלו, התובעת 1




שניהם על-ידי בא-כוחם




עורך-דין ___________________



מרח' _________  עיר _________




טל' __________  פקס' ________

("התובעת")




נ ג ד




____________ ת"ז __________



על-ידי בא-כוחו עורך-דין _________



מרח' _________  עיר _________




טל' __________  פקס' ________

("הנתבע")

מהות התביעה: מזונות.

פרשת התביעה
1.
התובעת והנתבע נישאו זל"ז בשנת _________, ולהם ילדים משותפים, לרבות התובע 2.

2.
במשך שנות הנישואין, התובעת היא זו אשר דאגה לגדל ולחנך את ילדי הצדדים כאשר היא עושה זאת לבדה ללא כל סיוע מצד הנתבע והכל במקביל לעבודתה מחוץ לבית.


הנתבע לא רק שלא תרם מאומה בגידול ילדי בני-הזוג וחינוכם, אלא דאג להפריע ולהעמיד התובעת בעיני ילדי הצדדים באור שלילי. הנתבע היה נוטל יוזמות שליליות. כל אימת שהתובעת היתה נותנת הוראה למי מהילדים היה הנתבע נותן הוראה נגדית ובכך היה גורם לעימות מיותר בינו לבין התובעת לעיני הילדים.


במהלך כל חיי הנישואין, הנתבע היה דואג לצרכיו הוא בלבד, תוך שהוא מתעלם כליל מרצונם ו/או צורכיהם של התובעת וילדיו.


הנתבע ראה את עיקר תרומתו בעזרה בבית הצדדים בכך שהוא עובד ומביא משכורת הביתה ולא מעבר לזה. גם בעניין הכספים היה הנתבע ממעט בצרכי הבית והתובעת והיא זו אשר היתה צריכה לדאוג למילוי צרכי הבית מכספים שלה ומהלוואות מבני משפחה.


בעבר היתה התובעת משתכרת היטב במשק בית. התובעת היתה רוכשת את צרכי הבית, ונותנת את יתרת הכספים בידיו של הנתבע. אפילו את כספי הפיצויים מעבודתה נתנה התובעת לנתבע וזה העלימם. כאשר ירדה השתכרותה של התובעת ל__________ ש"ח לחודש, ו/או כשהתובעת אינה משתכרת כלל, הוסיף הנתבע לזלזולו בתובעת, באומרו שמשאין היא מהווה מקור להזרמת כספים, אין לה כל ערך כאישה וכאדם, ואף מטיח בה חדשות לבקרים כי היא "סחטנית" תוך שהוא פוגע בה ובכבודה בצורה חריפה ביותר. אפילו כשהתובעת מתיישבת לאכול, הנתבע אומר לה "סחטנית, אוכלת מהאוכל שלי".


את הנתבע עניין בעיקר למצוא מנוחה לעצמו לאחר יום העבודה ועשה כן בעיקר בצפייה רבה בטלוויזיה לאחר מילוי צרכיו הגסטרונומיים.

3.
יחסי הצדדים ידעו עליות ומורדות הכל בגלל גחמותיו של הנתבע ולא מפאת התנהגותה של התובעת. זאת ועוד, הנתבע מודה כי התובעת "גידלה את הילדים תוך הקפדה על חינוך ראוי ותוך שהיא דואגת לביתה ומשקיעה בו" והודאת בעל דין כמאה עדים דמיא.

4.
התובעת חזרה בתשובה לפני ____ שנה אולם כיום הנתבע עושה שימוש בכך לנגח ולקנטר אותה, למרות שבעבר הנתבע שיתף פעולה עם התובעת, על-אף שהוא לא התחזק בדת, והצדדים ניהלו כך אורח חיים של כ_____ שנה. רק מפאת רצונו של הנתבע בגירושין משתמש הוא היום בעניין זה כאמתלא מצידו.

5.
התובעת נהגה לתת מעשרות מהכנסותיה ולא מעבר לכך והכל נעשה בידיעה ובאישורו של הנתבע. יתירה מזו, עד שהתובעת הפסיקה לעבוד במשק בית עם לידת הילד הקטן, לא היה מעולם לצדדים יתרת חוב ("מינוס") בבנק, והנתבע התהדר בעובדה זו בפני כל.

6.
התובעת תוסיף ותטען כי אורח החיים הדתי, מחד, ואורח חייו "המסורתי" מאידך של הנתבע אכן גרמו לבלבול אצל ילדי הצדדים אולם התובעת לא הפריעה לנתבע בקשר עם ילדיו כלל. היה זה נוח לנתבע להתנהג איך שהתנהג. דהיינו, לנתבע היה נוח מאוד לקום משולחן השבת עת חפצו ילדי הצדדים להמשיך לשבת עם התובעת לשיר זמירות שבת ולעסוק בפרשת השבוע. הנתבע העדיף לקום מהשולחן וללכת לנוח ולקרוא עיתון. ילדי הצדדים העדיפו ישיבה עם התובעת והם נמשכו יותר לחינוך הדתי.


יצויין כי כיום בנם האמצעי של הצדדים הינו בן תורה של ממש וכך גם הבן הקטן אשר לומד היום בגן דתי. לצערה של התובעת בנם בכורם לא הולך בדרכי הדת אולם התובעת חונכת לבן זה לפי דרכו מתוך ציפיה שבבוא העת ימצא אף הוא את מקומו הראוי.


עוד יוער, כי למען שלום בית בינה לבין הנתבע הסכימה התובעת להסיר את כיסוי הראש מעל ראשה והיא אכן עשתה כן. הנתבע ראה בכך חולשה של התובעת ותחת להכיר בצעדה זה החל לזלזל בה יותר מבעבר וכל הבטחותיו כי ישתנה לא הועלו והן היו מן הפה אל החוץ בלבד.


הנתבע הבטיח לתובעת כי אם תסיר את הכיסוי ראש יחדל הוא מללכת לים בשבתות ויכבד אותה. אולם בפועל לא קיים את התחייבויותיו והבטחותיו.


הנתבע נוסע בשבת ליד הילדים, מדליק אורות בבית ליד הילדים, משוחח בטלפון בשבת, מדליק רדיו בשבת, מכבה את המאוורר בשבת כשהוא הולך מהבית ומותיר את התובעת ללא מאוורר ביודעו שהיא כמובן לא תדליק אותו. אפילו הבן האמצעי העיר פעם לנתבע שלא יעשה דברים אלה ליד הבן הקטן, אולם ללא הועיל.


הנתבע הרהיב להתהדר בבית-הדין כי הוא הולך לבית-הכנסת בשבת, כאשר רומס הוא את השבת ברגל גסה לעיני בני המשפחה ובפרהסיא בציבור, ואפילו בראש השנה, כאשר כל בית ישראל, אפילו "חילוניים", הולכים לבית-הכנסת, הנתבע נסע לים.


הנתבע היה נמנע מלקיים את חובותיו כלפי התובעת ולא אחת כאשר שבה התובעת מטבילה במקווה סירב הנתבע לקיים עונתה בטענה כי הינו עייף.


באחת הפעמים כאשר שבה התובעת מטבילה במקווה ניסה מאן דהוא לאונסה. כאשר סיפרה התובעת לנתבע על כך הוא נהג בה בזלזול והתעלם כליל מהטענה ושב לעיסוקיו.

7.
התובעת תוסיף ותטען כי הוויכוחים בינה לבין הנתבע פרצו על רקע יחסיו השליליים של הנתבע עם הגב' ________________, שכנה של הצדדים אשר נהגה לסור לבית הצדדים תדיר. התובעת נוכחה לדעת כי גב' _____________ באה לביתם אך ורק בעבור הנתבע שכן הוא היה נוהג לקבלה בסבר פנים יפות בביתם. כאשר הציקה עובדה זו לתובעת היא ביקשה לסיים את הקשר עם אישה מפוקפקת זו, אשר לימים נודע לתובעת כי הוצא עליה חרם בחו"ל, לנוכח התנהגות דומה בקהילה היהודית בה שהתה אותה גב' _________.


כאמור התובעת דאגה כי הגב' _____________ תחדל להגיע לביתם. הנתבע מצא לעצמו דרך אחרת להיפגש עם אותה הגב' ___________ ועשה כן באמתלה של יציאה עם בנם הקטן של הצדדים לטייל בגן שבשכונה אשר גבל בשכנות לביתה של הגב' __________, וזו נהגה לרדת מיד כאשר הנתבע היה בסביבה. נראה לתובעת כי היה בין הגב' _________ לבין הנתבע קוד התנהגות למפגשים אלה.


כאשר התובעת העירה לנתבע על מפגשיו המוזרים הנ"ל עם גב' _____________ ויחסו אליה היה זה תוקף את התובעת ומקללה וצורח עליה שתרד לו מן החיים כדבריו. התובעת בהתנהגותה ביקשה לשמר את תא משפחתה, מחד, ולגונן על אהבתה לנתבע, מאידך. ברם, הנתבע פירש את התנהגותה כלפיו כמי שמבקשת להצר את צעדיו ולא היא.


יוער, כי באחת הפעמים בהם ביקרה הגב' __________ בבית הצדדים דאג הנתבע לכבד את הגב' בשתייה תוך שהוא מביא שתי כוסות האחד לעצמו והשני לגב' _________ תוך התעלמות כליל מן התובעת.


יצויין כי התובעת גילתה כי במשך שנתיים נוסע הנתבע עם חיילת מסויימת באוטובוס, יושב על ידה באופן קבע, ומקיים קשר איתה, והתובעת פגשה בה באוטובוס עת הצטרפה במקרה לנתבע לנסיעה באוטובוס. לאחר-מכן, הלכו הצדדים בעיר כשהנתבע הולך כמה צעדים לפני התובעת, כדרכו, ולפתע פגשה בו החיילת הנ"ל אשר לא הבחינה בתובעת שמאחור וקפצה עליו בחיבוקים ונשיקות. כשבחינה בתובעת, אמרה לה - "נעים מאוד. אני הפילגש". התברר עוד לתובעת כי גם בהמשך לאחר שטען הנתבע כי הפסיק כל קשר עם חיילת זו, היה זה שקר גס, והוא המשיך לשמור איתה על קשר.


התנהגותו זו כלפיה צערה את התובעת וגרמו לה למפח נפש של ממש. וכי למה מצפה הנתבע כי התובעת תעניק לו מדליה על התנהגותו זו או שתמשיך להתנהג התנהגות נורמלית לכל דבר ועניין כאילו לא אירע דבר. הנתבע שכח כי לתובעת רגשות משלה ??? הנתבע שכח כי מדובר באשתו אם ילדיו, אשר בידוע הוא כי כל אישה כל כולה רגש??? חרה מאוד לתובעת יחסו המזלזל של הנתבע כלפיה ותחת לשמוע הביקורת ולהבין את רעייתו העדיף הוא לשים עינו באישה המפוקפקת גב' _________ הנ"ל ובאחרות.


התובעת אינה טוענת לבגידה בפועל של הנתבע כלפיה עם נשים אחרות. ברם, גם פזילה לעבר נשים אחרות בזמן שהצדדים מצויים יחדיו ברחוב הציקו ומציקים לתובעת והדבר טבעי ולגיטימי לחלוטין למי שאוהבת באמת ובתמים את בעלה.

8.
התובעת תטען כי אכן היו ביניהם מחלוקות בחמש השנים האחרונות. ברם, היו אלה נסיונות מצידה לקיים שלום בית הגם שהתביעות שהגישה היו בעבר לגירושין שכן התובעת עשתה כן בעיצה של רבנים מתוך כוונה לזעזע את הנתבע ולהביאו לחיי הבנה ושלווה עימה. הראיה כי עד כה היתה זו התובעת שבאה לקריאתו של הנתבע ואף גם כיום.

9.
התובעת תטען כי המצב שנוצר כיום בין הצדדים הינו בעטיו של הנתבע אשר שם לו למטרה לפרק את התא המשפחתי ומבחינתו כל דבר מותר ואפשרי.

10.
התובעת תוסיף ותטען כי תמיד חפצה בשלום בית, ועדיין חפצה היא בכך, והיא סבורה כי עם הכוונה נכונה ידע גם הנתבע להעריך זאת.

11.
הצדדים הלכו מעט מאוד לגורמים מייעצים, שכן, בדרך-כלל, הנתבע התנגד להשתתף בפגישות כאלה. הנתבע אף סרב לבוא לפגישה עם יועץ נישואין בעקבות המלצת כב' בית-הדין. כדרכו, הנתבע סרב להמשיך בשיחות אצל הרב _________, ונתקיימו אולי שתי פגישות אצל הרב.


הרב אמר לנתבע כי מה שהנתבע עושה לתובעת זה לקחת סכין ולתקוע בלב. הנתבע נאלץ להשתתף בייעוץ של לשכת הרווחה שכן זה היה ייעוץ משולב עם הילדים, אולם ישב כמי שקפאו שד.


בשנת _________ הוזמן רב לייעוץ לשניהם והוא הגיע לביתם מספר פעמים כשהתובעת שילמה לו מכספה, וגם הוא אמר שעל הנתבע לצאת עם התובעת מעט החוצה, לשוחח ביניהם. אולם הכל ללא הועיל. הנתבע תמיד עייף, רוצה שקט, לא רוצה לדבר עם אף אחד וכד'.

12.
התובעת היא זו שעסקה בגידול וחינוך הילדים בעוד הנתבע אינו נוקף אצבע לסייע לה. התובעת שמחה כי הילדים, למעט הבן הגדול, מצאו את דרכם בדרך התורה. התובעת מעולם לא חיבלה באופן כלשהו בקשר של הילדים עם הנתבע. אדרבא, הנתבע מעולם לא ישב עם הילדים לעזור להם בלימודים, לשחק איתם, או לבלות איתם.


בכל שנות הנישואין לקח הנתבע את המשפחה לטיול פעמים ספורות בלבד. כך הוא טבעו הפסול של הנתבע, מתרכז בעצמו בלבד, כשאשתו וילדיו אינם אלא אובייקטים שהחיים הקרו בדרכו ושצריך לדאוג שהם לא יפריעו לו. כשהילד מבקש עזרה מהנתבע בעניין כלשהו, הנתבע צועק עליו כי אם לא יפסיק הנתבע מייד יעזוב ויסע לאביו.

13.
הנתבע מעולם לא נקף אצבע בעזרה בבית ו/או עם הילדים. התובעת היתה שרת החוץ ושרת הפנים, ממרחק תביא לחמה, צופיה הליכות ביתה ולחם עצלות לא תאכל.


רק כיום, מאחר שהנתבע מתעקש להתגרש, לפעמים הוא שוטף אחריו כלים, ורק את כליו שלו, ולא של התובעת ושל הילדים, באופן מופגן.

14.
התובעת שאפה כשלעצמה להפסיק לעשן, אך לא התחייבה בעניין זה בהתחייבות כלפי הנתבע. בתחילת הנישואין הצליחה התובעת לעמוד בשאיפתה זו, ובפרט משנכנסה להריון חודשיים לאחר הנישואין. לאחר שחוותה חיי מצוקה קשה ואף אלימות מצד הנתבע כבר בתקופה שלאחר הנישואין, חזרה לאט לעשן בעל כורחה. התובעת לא התבטאה כלפי הנתבע כפי שנטען בתביעה. יתר על כן, ריח העישון לא הפריע כלל לנתבע, והוא בעצמו היה קונה לתובעת סיגריות, בניגוד לדברים אחרים שהיה מסרב לקנות לבית בכלל בקמצנותו.

15.
בקצרה יצויין כי הנתבע לא התייחס לתובעת ולא עמד על כבודה גם כשהושפלה על-ידי מי ממשפחתו וחבריו. לדוגמה, כשבועיים בלבד לאחר הנישואין, עת שביקרו אצל חברים של הנתבע, ביקשה התובעת שהצדדים ילכו הביתה נוכח שעת הלילה המאוחרת. הגב' ____________ אצלה ביקרו קמה ממקומה ותוך תנועות בוטות אמרה לתובעת כי אם היא רוצה היא יכולה ללכת אולם הנתבע נשאר, וממש ליוותה את התובעת עד הדלת להוציאה, והנתבע לא פצה את פיו כלל נוכח הלבנת הפנים העצומה כלפי התובעת.


זאת ועוד. אם עניין העישון הציק כל-כך לנתבע, כיצד חי כל השנים וכיצד טען מצידו טענות שלום בית בבית-הדין???

16.
התובעת תפנה לאמור לעיל באשר לנסיונות שלה לקיים פגישות ייעוץ עם רבנים יועצי נישואין תוך התחמקות של הנתבע. הנתבע הוא זה שאינו מכבד את האישה, מזלזל בה ורומס את כבודה בפרהסיא, ולא רק אותה אלא גם את הילדים. למרות זאת, התובעת הבליגה למען שלום הבית ושמרה תמיד על כבודו של הנתבע ולא גמלה לו באותו מטבע.


הנתבע אף העיז לאיים על התובעת עם לידת בנה הקטן כי הוא ידאג לקחת לה את הילד. הנתבע איים על התובעת בסכין יפנית מול הפנים, הנתבע היה מאיים על התובעת כי יגרום לה שהיא תתאבד או תשתגע, הנתבע מכנה את התובעת בכינויי גנאי (ג'יפה וכד'), ואף ירק לעבר התובעת.


לדוגמה, בליל חג ה__________ לפני שנתיים מעדה התובעת, וסבלה כאבי תופת ברגלה. מרוב כאביה ובנוסף סבלה הקאות ושלשולים, ולא יכולה היתה להחזיק את עצמה. התובעת שיוועה לעזרה מהנתבע והלכה בבית בקושי תוך שהיא מדדה בעזרת הקירות תוך כאבי תופת, אולם הוא אמר שהוא ישן. רק כשהלכה התובעת לישון באפיסת כוחות ועמדה להקיא קם הנתבע להביא דלי לידה.


בהמשך, ניסה הנתבע להחניף במתק שפתיים מעושה לתובעת כשכל מעייניו נתונים לשאלת יציאתם המתוכננת לבילוי עם חברים, שאף הם נזפו בו ואמרו לו שעליו להישאר עם התובעת בבית. בסופו של דבר, התאמצה התובעת והלכה איתם למרות כאביה.

17.
כאמור לעיל, הנתבע מבקש לחיות בבועה סגורה בה הוא נמצא לבד, כשעיסוק בענייני הילדים ו/או אשתו מהווים "גזילת חייו וחירותו". כך לא נקף הנתבע אצבע בעזרה לילדים בלימודים ולא הרשה להם לפנות אליו בבקשות כאלה, ואפילו לא לשחק בצוותא וכד'. כך סרב הנתבע לצאת מידי פעם לטייל בערבים עם התובעת על-מנת לשוחח, למרות המלצות יועצים ורבנים שייעצו לבני-הזוג ועוד ועוד. כל מבוקשו של הנתבע מאז שהוא חוזר מהעבודה זה לאכול ולראות טלוויזיה מבלי לדבר עם איש מהמשפחה.

18.
מסתבר כי נסיונותיה של התובעת להשכין שלום בית וההכוונה שקיבלו הצדדים בדבר פעולות שיש לנקוט לצורך שיקום שלום בית, ואשר היתה למעשה מופנית לתיקון התנהגותו של הנתבע, אינם יכולים לדור בכפיפה אחת עם גאוותו האינסופית של הנתבע אשר אף אחד אינו יכול כמובן להעביר לו ביקורת, לייעץ לו, וכמובן אין לו שום צורך בשינוי כלשהו, קטן ככל שיהיה, שהרי הוא מושלם.

19.
יתירה מזו, כשהתובעת רק מדברת עם הנתבע והוא לא רוצה לדבר איתה, הוא מאיים עליה כי אם לא תפסיק לדבר איתו, הוא יזמין לה משטרה, ואכן לא פעם הוא אף התקשר למשטרה בנסיבות כאלה. האם על הכאה בראש בשרפרף לא היה הנתבע מתלונן במשטרה כמוצא שלל רב???

20.
התובעת אכן התחזקה בס"ד והחלה ללכת עם כיסוי ראש מזמן רב. לפני 3 שנים ולמען שלום בית הסכימה התובעת תוך קושי נפשי רב להוריד את כיסוי הראש לאחר שקיבלה לכך היתר מרב, למען שלום הבית כאמור. משראתה התובעת כי הנתבע ממשיך בסורו ובין היתר בהתנהגותו הפרוצה, וראתה כי הוא מחבל ממש בשלום הבית, החזירה את כיסוי הראש וחסכה לפחות הפסד מצווה יקרה זו.

21.
משפחתה של התובעת היתה יוצאת לעיתים באופן מאורגן לחופשות. בפעם הנדונה ביקשה התובעת לצאת עם הבן הקטן עם המשפחה ל__________, וזאת לאחר שהנתבע לא קיים אף פעם את הוראת בית-הדין בעבר לצאת עם התובעת לבית-מלון פעם בשנה. תחילה הנתבע לא הסכים למרות הפצרותיה של התובעת, והתובעת לא תכננה כלל לנסוע לצורך הסכמתו, וכך אמרה למשפחתה. אחותה של התובעת, דיברה עם הנתבע ושכנעה אותו להסכים, והוא אכן הסכים לנסיעה, ורק לפי הסכמתו נסעה התובעת עם הבן לאותו סוף שבוע. התובעת לא עשתה מעולם דבר בניגוד לרצונו של הנתבע.

22.
הנתבע התייחס תמיד בקור לילדים, היה מקלל אותם, התעלם מהם ומצרכיהם הפיזיים והנפשיים, והתייחס אליהם כאל מטרד שיש לדאוג שלא יעיק עליו. הדבר בא לידי ביטוי גם ביחס הרגשי וכמובן גם ביחס הפיזי, באי-סיפוק צרכי כלכלתם ומחייתם ועוד.


יתירה מזו, לפני מספר שנים קרתה לשני הילדים הגדולים תאונת דרכים בלילה, והם התקשרו אל התובעת והודיעו לה על כך. התובעת ביקשה מהנתבע לקום ולנסוע לבית-חולים לראות מה עם הילדים, סרב הנתבע ואמר "תעזבי אותי, תני לי לישון".

הכנסתו של הנתבע ויכולתו

23.
הנתבע משתכר בחברה בה הוא עובד כ____________ לפחות ___________ ש"ח נטו לחודש. יתר-על-כן, הנתבע מסיים עבודתו בחברה בשעות הצהריים, אולם מגיע הביתה רק בשעות הערב המאוחרות, והוא עוסק בעבודות פרטיות באופן לא מוצהר ומשתכר להערכת התובעת עוד לפחות _________ ש"ח נקי לחודש, דהיינו בסה"כ _________ ש"ח נטו לחודש.

מצ"ב תלושי שכר/שיקים של המשכורת של הנתבע בגין חלק בלבד מהכנסותיו כאמור ומסומנים נספח "א".

נספח "א"


התובע מבזבז על עצמו כספים רבים, מתלבש בהידור, לדוגמה קונה מכנסי ג'ינס יוקרתיים במחיר של _________ ש"ח למכנסיים, חולצות ב__________ ש"ח ועוד ועוד. הנתבע מוציא כספים רבים על בילויים, נהנתנות, ומותיר את משפחתו לחרפת רעב ולחסדי אחרים.


לנתבע כספים בקרן הביטוח והפנסיה ________________. על-פי אישור הקרן ערכי הפדיון הקרן של הנתבע לחודש _________ היו _________ ש"ח, וכן לנתבע פוליסת ביטוח מנהלים בחברת _________.


מצ"ב אישורי קרן הביטוח, והעתק פוליסת ביטוח ומסומנים נספח "ב".

נספח "ב"

24.
לאור מעשיו של הנתבע כמפורט לעיל ולהלן, ולאור הסכום הנמוך הנקוב בדו"ח כאמור, תטען התובעת כי יש לבדוק משיכות שנעשו מכספי הקרן האמורה בעבר. מעבר לכך, הנתבע אשר ניהל לבדו את ענייני הכספים ולא נתן לתובעת דריסת רגל בעניינים אלה, העלים מהתובעת במשך השנים כספים רבים מאוד אותם חסך, בין היתר, על-שם בני משפחתו וכד'.


התובעת עותרת לקבלת צווים מתאימים מבית-הדין לשם בדיקת כל חשבון וזכות של הנתבע מכל מין וסוג שהוא, בין אם רשומה על-שמו של הנתבע ובין אם רשומה על-שם אחרים.


לנתבע גם פוליסות ביטוח על-שמו, קרן השתלמות, חסכונות וכספים בסכומים אדירים. הנתבע מחזיק גם כספים בסכומים גדולים אצל צדדים שלישיים פרטיים על-מנת להעלימם מהתובעת.


התובעת זכאית כמובן למחצית מכל כספים וזכויות כספיות של הנתבע, בין אם קיימות בעבר ובין אם נמשכו על ידו בעבר.

העדר השתכרות של התובעת

25.
התובעת עבדה במשק בית בשני מקומות, מקום אחד - _______ שנים, מקום שני - _______ שנים. התובעת, בהאמינה בתום-לב בנתבע, שלחה אותו לקחת את הכספים המגיעים לה ממקומות העבודה (פיצויים, חופשה, הבראה). הנתבע לקח את כל הכספים של התובעת לכיסו והעלים אותם מהתובעת, והתובעת תעמוד על החזרת הסכומים במלואם.


התובעת עבדה לאחרונה כחונכת של ילדה במסגרת מט"ב והשתכרה בקושי _______ ש"ח מקסימום לחודש בלבד כולל הנסיעות, כאשר אם החונכות לא התקיימה מסיבה כלשהי, לדוגמה מחלתה של הילדה החניכה, התובעת אינה זכאית לשכר ולא קיבלה שכר. כך לדוגמה קיבלה התובעת בחודש מסויים משכורת של _________ ש"ח לחודש.


מצ"ב תלושי שכר של התובעת ומסומנים נספח "ג".

נספח "ג"


מסוף חודש _________ התובעת אינה עובדת, שכן נסתיימה תקופת החונכות של הילד עימו עבדה ולא הופנתה לעבוד עם ילד אחר. 


יצויין כי גם את התשלום החד-פעמי של ________ ש"ח שכב' בת-הדין חייב את הנתבע בהחלטה בעל-פה בסוף אחד הדיונים לשלם לתובעת על-חשבון המזונות כתשלום מיידי ובינתיים, כאשר למרות בקשת בא-כוח התובעת לרשום הדברים, אמר כב' בית-הדין כי אין בכך צורך ואמר בביטחון כי הנתבע ישלם זאת, הרי שהנתבע לא שילם סכום פעוט עד היום תוך זלזול בוטה בבית-הדין, והוא אומר לתובעת כי אין פסק-דין שמחייבו בכך.


יודגש, כי לפני כ_______ פסק כב' בית-הדן כי הנתבע ישלם לתובעת סך של ________ ש"ח לחודש, בנוסף ירכוש עבורה בגדים ויממן נופש פעם בשנה, וזאת כאשר התובעת היתה עובדת ומשתכרת בעצמה בתקופה זו.


מעט לאחר פסק-הדין במשך תקופה קצרה מאוד הנתבע היה נותן לתובעת סכומים קטנים יותר משנפסק לעיתים רחוקות, ולאחר תקופה קצרה כאמור חדל מכך לגמרי.


הייתכן שבחלוף ___________ שנים וכאשר התובעת אינה עובדת לא ישלם הנתבע למזונותיה סכום הראוי לבת ישראל על-פי כבודה וצרכיה???


יודגש כי גם את הסכום של ________ ש"ח שפסק כב' בית-הדין עבור מזונות הילד בהחלטה ביום ________ לא שילם הנתבע באופן סדיר והוא עדיין חייב כספים לתובעת על פי החלטה זו.

צרכיהם של התובעים

26.
התובעת עותרת לקביעת מזונותיה כולל מדורה, וכן עבור התובע 2. וכי ייתכן שהיא תאלץ להשפיל עצמה ולהזדקק לבריות בעוד בעלה מרוויח ומשתכר משכורות עצומות וחוסך מפיה ומפי ילדיה ממש?


לפני כ_________ שנים פתח הנתבע חשבון בנק נפרד, ואמר לתובעת "תסתדרי לבד", כי הוא לא יתן לה יותר מאומה, וכי מספיק לקחה ממנו, טענות שקריות כשלעצמן. אמר ועשה, ואכן לא נתן לתובעת כספים ו/או את צרכיה, ובמשך שנים התובעת נאלצת להתמודד עם הלוואות, בקשת הנחות, גמילות חסדים, שיקים שלה חזרו, וכו'.


דוגמה טריה, התובעת קנתה מצרכים לבית בסך של ________ ש"ח ב-"סופר ________", אולם השיק שנתנה ליום _________ חזר והיא קיבלה בעקבות כך התראה לתשלום חוב.


התובעת נקלעה למצב שבו לא היה לה כסף אפילו להחלפת מנורה שנשרפה, ונזקקה לחסדי הזולת.


מצ"ב העתק ההתראה לתשלום חוב ומסומנת נספח "ד".

נספח "ד"


התובעת עותרת גם לחיוב הנתבע בתשלום הוצאות מזונות העבר לאורך כל השנים, לפחות שלוש שנים לאחור, עת הזניח הנתבע והתעלם מצרכיה, והותיר אותה להתמודד עם פרוטות ולהיזקק לתמיכה של אחרים.


כשעזב הנתבע את הבית, הוא נתן הוראה במכולת שלא ליתן לתובעת לרכוש בהקפה, והתובעת נקלעה למצב שלא היתה יכולה לקנות אפילו לחם וחלב.


יצויין כי למרות שהנתבע הוא בעל הכנסות יפות מאוד, כשעזב את הבית נטל עימו בחוצפה וללא בושה אפילו סבונים, שארית של קרם שהצדדים השתמשו בו וכיו"ב קטנות.


הנתבע לא חוסך הוצאות גם על אחרים ואחרות, ולדוגמה קנה לאחרונה מתנה ליום הולדת לידידתו ________, אולם כלפי אשתו וילדיו הוא קופץ את ידו בחזקה. לילדים של הצדדים עצמם הוא לא נתן מתנה ליום הולדת שלהם.

27.
התובעים זקוקים למזונותיהם לסך של _________ ש"ח לחודש לפי הפירוט כדלקמן:


צרכי התובעת 1:


כלכלה כולל חומרי ניקוי ________________________
ש"ח.


ביגוד והנעלה _______________________________
ש"ח.


קוסמטיקה והגיינה אישית ________________________
ש"ח.


מדור והחזקת הבית (חלק יחסי)  ____________________
ש"ח.


נסיעות ___________________________________
ש"ח.


נופש ובילוי ________________________________
ש"ח.


שונות ____________________________________
ש"ח.


סה"כ מזונות עבור התובעת _______________________
ש"ח.


התובעת זקוקה למזונותיה לסך של _________ ש"ח.


כמו-כן, התובעת זקוקה באופן דחוף לטיפול שיניים מקיפים, והיא כבר סובלת מדלקות חוזרות ונשנות עקב הזנחה בשל העדר אפשרות כספית לאור העובדה שהנתבע לא משלם לה למזונותיה, ואף מטיח בפניה כי לא מגיע לה כלל מזונות.


התובעת שומרת על זכותה לצרף מסמכים בקשר לטיפולי השיניים ועלותם.


צרכי התובע 2:


כלכלה כולל חומרי ניקוי ________________________
ש"ח.


ביגוד והנעלה _______________________________
ש"ח.


קייטנת קיץ (ממוצע חודשי מסך של _____ ש"ח) _________
ש"ח.


חוגים ____________________________________
ש"ח.


תשלומים לבית-ספר ___________________________
ש"ח.


יצויין כי חוג נוסף של מחשבים בבית-הספר עדיין אינו כלול בסכום זה.


הוצאות בית-ספר ולימודים (בנוסף על הנ"ל) ____________
ש"ח.


מדור והוצאות החזקת הבית בחלק היחס _______________
ש"ח.


דמי טיפול _________________________________
ש"ח.


שמרטפות  _________________________________
ש"ח.


נופש ובילוי ________________________________
ש"ח.


נסיעות ___________________________________
ש"ח.


שונות ____________________________________
ש"ח.


סה"כ מזונות עבור הקטין לחודש ____________________
ש"ח.


התובע זקוק למזונותיו לסך של _________ ש"ח.


כמו-כן, התובע 2 זקוק לטיפולי שיניים רבים, עקב הזנחה בשל העדר אפשרות כספית לאור העובדה שהנתבע לא שילם למזונות הילד כראוי ו/או בכלל לא.


התובעת שומרת על זכותה לצרף מסמכים בקשר לטיפולי השיניים ועלותם.


פירוט הוצאות חודשיות בגין המדור והחזקתו – 


משכנתה __________________________________
ש"ח.


ועד _____________________________________
ש"ח.


גז ______________________________________
ש"ח.


מיסי עיריה ________________________________
ש"ח.


חשמל ____________________________________
ש"ח.


טלפון בזק _________________________________
ש"ח.


טלפון סלולרי _______________________________
ש"ח.


יצויין כי בטלפון בזק יש רק שיחות נכנסות, והטלפון הסלולרי משמש לכל השיחות היוצאות, כאשר גם הילד משתמש בטלפון הסלולרי, ופעמים רבות בשיחות אל הנתבע. יצויין עוד כי הנתבע עצמו לבדו משלם _________ ש"ח לחודש עבור הסלולרי שלו).


תיקונים ושונות ______________________________
ש"ח


סה"כ מדור _________________________________
ש"ח.


מצ"ב העתקי מסמכים בקשר להוצאות (הסכמי שכירות וקבלות, קבלות ועד בית, גז ומסומנים "ה" בהתאמה.

נספח "ה"

יש להתחשב בפסיקת המזונות אף בצרכי הקטין לעתיד לבוא כגון: חוגים, שיעורים פרטיים, הוצאות רפואיות חריגות, לרבות טיפולי שיניים למיניהם, משקפיים, וכו' אשר יש ליתן אף להם דגש בפסיקת המזונות.


התובעים כאמור זקוקים לטיפולי שיניים והתובעים שומרים על זכותם להמציא הצעת מחיר לעניין טיפול זה ובית-הדין הנכבד יתבקש לפסוק מרכיב זה בנפרד.

צרכים חד-פעמיים

28.
כמו-כן, זקוקים התובעים לפינת אוכל וסלון חדשים (שולחן + _________ כסאות), שכן אלה הקיימים הינם מאז נישואי הצדדים משנת ______________ והינם קרועים, מרופטים, הכסאות רעועים (אחד מהם מתולע, הנתבע עצמו ואחד הילדים כבר נפלו מהכיסא).


כמו-כן, המיטה הזוגית שבורה, הנתבע שם מוט מתחת למיטה על-מנת שלא תיפול, והתובעת זקוקה למיטה חדשה.


ארון הבגדים של התובעת קטן וישן, משמש גם עבור התובע 2, הנתבע, והתובעת זקוקה לארון גדול יותר וחדש.


התובע 2 זקוק למיטה, שכן המיטה שלו שהיא מיטת פלסטיק מיושנת, נקנתה עבור הילד כשהיה בן שנתיים, וכבר אינה מתאימה לו וקטנה לו.


התובע 2 זקוק גם לאופניים ומחשב. לכל הילדים בגילו יש אופניים ומחשב, גם בבית-הספר לומדים מחשבים, ואפילו בגן בו למד הילד היה מחשב.


התובעת זקוקה לתשלום חד-פעמי, מיידי ודחוף של ___________ ש"ח לצורך רכישת ביגוד, וכב' בית-הדין מתבקש לפסוק סכום זה באופן דחוף עם הגשת התביעה.

29.
כאמור צרכי התובעים למזונותיהם במשותף מגיעים לכדי הסך של ______________ ש"ח לחודש, והם זקוקים לסך זה לחודש וכמפורט לעיל.

30.
בנוסף לדמי המזונות הנ"ל יתבקש כב' בית-המשפט לפסוק לתובעים כל סכום נוסף שימצא לנכון ואשר יתברר במהלך התובענה כי התובעים זקוקים להוצאה זו.

מדור שלו ושקט:

31.
התובעות זכאיות כי ינתן להן מדור שלו ושקט ולנוכח התעמרותו הנפשית של הנתבע בתובעת ורודנותו בה יתבקש כב' בית-המשפט להורות לנתבע ליתן לתובעות מדור שלו ושקט. 

מדור ספיציפי:

32.
התובעים יטענו כי הם זכאים למדור ספיציפי בדירה בה הם מתגוררים כיום, ברח' ___________, שכן הם גרים בדירה זו למעלה מ_________ שנים, וזכותם להישאר במקום המגורים הקיים והקבוע שלהם. 

כללי:

33.
אשר-על-כן, יתבקש כב' בית-הדין הנכבד לזמן הנתבע לדין ולחייבו כדלקמן:


א.
לשלם לתובעים למזונותיהם הזמניים ו/או הקבועים סך של ________ ש"ח לחודש.


ב.
לשלם לתובעים בגין מזונות העבר של _________ שנים לפחות לפי הסכום החודשי המבוקש לעיל.


ג.
להורות כי סכום המזונות יהיה צמוד למדד ויעודכן אחת לשלושה חודשים ללא כל הפרשים למפרע, כאשר המדד הבסיסי הינו המדד הידוע ביום הגשת תביעה זו.


ד. 
להורות כי קצבת הילדים מהמוסד לביטוח לאומי תשולם לידי התובעת 1 בנוסף על דמי המזונות שייפסקו.


ה.
לשלם לתובעים כל הוצאה רפואית שאינה מכוסה על-ידי קופת-חולים, לרבות טיפולי שיניים למיניהם, אופטיקה, פסיכולוג וכד', ובכלל זה 


ו.
לשלם לתובעים בגין טיפולי שיניים כאמור לעיל.


ז.
להורות לנתבע לשלם לתובעים עבור רכישת פינת אוכל, סלון, מיטה זוגית, ארון בגדים, מיטת נוער, אופניים, מחשב.


ח.
להורות לנתבע לשלם לתובעים באופן מידי ודחוף עם הגשת תביעה זו סכום חד-פעמי בסך של _________ ש"ח לצורך רכישת ביגוד.


ט.
להורות כי התובעים זכאים למדור ספציפי בדירה בה הם מתגוררים ברח' _________.


י. לאשר את הצווים הזמניים אשר יינתנו במסגרת תובענה זו.


יא. ליתן לתובעים מדור שלו ושקט.


יב. לשלם לתובעים הוצאות משפט ושכר-טרחת עורךדין + מע"מ כדין.




__________________




משרד עורכי-דין




__________, עו"ד




בא-כוח התובעת

